wickkiey/tamil-wikipedia-chunked huggingface dataset:
# அரச மலேசிய காவல் துறை

## வரலாறு

### மலாயா கூட்டமைப்பின் அரச காவல் துறை

1963-ஆம் ஆண்டில், மலாயா கூட்டமைப்பின் அரச காவல் துறை (*Royal Federation of Malayan Police*) (**RFMP**), வடக்கு போர்னியோ ஆயுதக் காவல் துறை (*North Borneo Armed Constabulary*) மற்றும் சரவாக் காவல் துறை (*Sarawak Constabulary*) ஆகியவை ஒன்றிணைக்கப்பட்டு அரச மலேசிய காவல்துறை உருவாக்கப்பட்டது. 1965-இல் சிங்கப்பூர் விடுதலை பெறும் வரையில் சிங்கப்பூர் காவல் துறை (*Singapore Police Force*); அரச மலேசிய காவல் துறையில் (*Royal Malaysia Police*) (**RMP**) ஓர் அங்கமாக இருந்தது.
# அரச மலேசிய காவல் துறை

## காவல்துறை உறுதிமொழி

**மலேசிய காவல் துறை சட்டம் 1967; பிரிவு 20 (3)** (*Section 20 (3) Police (Malaysia) Act 1967*)-இன் கீழ் அரச மலேசிய காவல்துறை பணியாளர்களின் கடமைகள் பின்வருமாறு:  
1. சட்டப்படி கைது செய்ய அதிகாரம் பெற்ற அனைத்து நபர்களையும் கைது செய்தல்;  
1. பாதுகாப்பு நுண்ணறிவு செயலாக்கம்  
1. வழக்குகளை நடத்துதல்  
1. வருவாய், கலால், சுகாதாரம், தனிமைப் படுத்தல், குடிவரவு மற்றும் பதிவு தொடர்பான எந்தவொரு சட்டத்தையும் செயல் படுத்துவதில் உதவி வழங்குதல்  
1. மலேசியாவின் துறைமுகங்கள், மற்றும் விமான நிலையங்களில் ஒழுங்கைப் பாதுகாத்தல்; கடல்சார் ஒழுங்குமுறைகளைச் செயல்படுத்துவதில் உதவி வழங்குதல்;  
1. சட்டப்பூர்வமாக எந்தவொரு தகுதி வாய்ந்த அதிகாரியாலும் வழங்கப்பட்ட பிற செயல்முறைகளை நிறைவேற்றுதல்  
1. தகவல்களை காட்சிப்படுத்துதல்  
1. உரிமை கோரப்படாத சொத்துக்களைப் பாதுகாத்தல் மற்றும் அதன் உரிமையாளர்களைக் கண்டறிதல்  
1. உயிர் மற்றும் சொத்துக்களைப் பாதுகாப்பதில் உதவி வழங்குதல்  
1. பொதுச் சொத்துக்களை சேதப்படுத்துவதில் இருந்து பாதுகாத்தல்  
1. குற்றவியல் நீதிமன்றங்களில் கலந்து கொள்வது; மற்றும் ஒழுங்கைக் கடைப்பிடித்தல்  
1. காவல்துறையின் காவலில் உள்ள கைதிகள் மற்றும் பிற நபர்களைப் பாதுகாத்தல்
# அரச மலேசிய காவல் துறை

## காவல் துறை பதவிச் சின்னம்

| பதவி | அடையாளம் |  |  |
| --- | --- | --- | --- |
| மூத்த அதிகாரி
Senior Police Officer | ஆணையர்
Commissioner | காவல்துறைத் தலைவர்
Inspector-General of Police (**IGP**) | தலையணி：வெள்ளை இரட்டை அரிசி அலங்காரம்
கழுத்துப் பட்டை：
தோள் பட்டையணி:
ஒற்றை முனை கொண்ட வளைந்த வாள் |
| காவல்துறைத் துணைத்தலைவர்
Deputy Inspector-General of Police (**DIGP**) | தலையணி: வெள்ளை இரட்டை அரிசி அலங்காரம்; (பெண்) வெள்ளை அரிசி அலங்காரம்
கழுத்துப் பட்டை:
தோள் பட்டையணி:
ஒற்றை முனை கொண்ட வளைந்த வாள் |  |  |
| காவல்துறை ஆணையர்
Commisioner of Police (**CP**) | தலையணி: வெள்ளை இரட்டை அரிசி அலங்காரம்; (பெண்) வெள்ளை அரிசி அலங்காரம்
கழுத்துப் பட்டை:
தோள் பட்டையணி：
ஒற்றை முனை கொண்ட வளைந்த வாள் |  |  |
| காவல்துறை துணை ஆணையர்
Deputy Commissioner of Police (**DCP**) | தலையணி: (ஆண்) வெள்ளை இரட்டை அரிசி அலங்காரம்; (பெண்) வெள்ளை அரிசி அலங்காரம்
கழுத்துப் பட்டை:
தோள் பட்டையணி：
ஒற்றை முனை கொண்ட வளைந்த வாள் |  |  |
| காவல்துறை மூத்த உதவி ஆணையர்
Senior Assistant Commissioner of Police (**SAC**) | தலையணி: (ஆண்) வெள்ளை இரட்டை அரிசி காது அலங்காரம்; (பெண்) வெள்ளை அரிசி காது அலங்காரம்
கழுத்துப் பட்டை:
தோள் பட்டையணி：
ஒற்றை முனை கொண்ட வளைந்த வாள் |  |  |
| காவல்துறை உதவி ஆணையர்
Assistant Commissioner of Police (**ACP**) | தலையணி：(ஆண்) வெள்ளை இரட்டை அரிசி அலங்காரம்; (பெண்) வெள்ளை அரிசி அலங்காரம்
கழுத்துப் பட்டை:
தோள் பட்டையணி：
கைப்பிடி: சடங்கு வாள் |  |  |
| காவல்துறைக் கண்காணிப்பாளர்
Superintendent of Police | கண்காணிப்பாளர்
Superintendent of Police (**SUPT**) | தலையணி：(ஆண்) வெள்ளை அரிசி அலங்காரம்; (பெண்) வெள்ளை அரிசி அலங்காரம்
கழுத்துப் பட்டை:
தோள் பட்டையணி：
கைப்பிடி: சடங்கு வாள் |  |
| துணைக் கண்காணிப்பாளர்
Deputy Superintendent of Police (**DSP**) | தலையணி: (ஆண்) வெள்ளை அரிசி அலங்காரம் (பெண்) வெள்ளை அரிசி அலங்காரம்
கழுத்துப் பட்டை:
தோள் பட்டையணி：
கைப்பிடி: சடங்கு வாள் |  |  |
| உதவி கண்காணிப்பாளர்
Assistant Superintendent of Police (**ASP**) | தலையணி: (ஆண்) வெள்ளை அரிசி அலங்காரம் (பெண்) வெள்ளை அரிசி அலங்காரம்
கழுத்துப் பட்டை:
தோள் பட்டையணி：
கைப்பிடி: சடங்கு வாள் |  |  |
| ஆய்வாளர்
Inspector |  |  |  |
| ஆய்வாளர்
Inspector of Police (**INSP**) | தலையணி: (ஆண்) வெள்ளை அரிசி அலங்காரம்; (பெண்) வெள்ளை அரிசி அலங்காரம்
கழுத்துப் பட்டை:
தோள் பட்டையணி：
கைப்பிடி: சடங்கு வாள் |  |  |
| தகுதிகாண் ஆய்வாளர்
Probationary Inspector of Police (**P/I**) | தலையணி: (ஆண்) வெள்ளை அரிசி அலங்காரம்; (பெண்) வெள்ளை அரிசி அலங்காரம்
கழுத்துப் பட்டை:
தோள் பட்டையணி：
கைப்பிடி: சடங்கு வாள் |  |  |
| இளநிலை அதிகாரி
Junior Officer | துணை அதிகாரி
Deputy Officer | துணை ஆய்வாளர்
Sub-Inspector (**SI**) | தலையணி: வெள்ளை புறணி அலங்காரம்
கழுத்துப் பட்டை：
தோள் பட்டையணி：
கைப்பிடி: செங்கோல் |
| சார்ஜென்ட் மேஜர்
Sergeant Major (**SM**) | தலையணி: அலங்காரம் இல்லை
கழுத்துப் பட்டை：
கைப்பட்டை：
கைப்பிடி: செங்கோல் |  |  |
| சார்ஜென்ட்
Sergeant (**Sgt**) | தலையணி: அலங்காரம் இல்லை
கழுத்துப் பட்டை：
கைப்பட்டை： |  |  |
| கார்ப்பரல்
Corporal (**Cpl**) | தலையணி: அலங்காரம் இல்லை
கழுத்துப் பட்டை：
கைப்பட்டை： |  |  |
| லான்சு கார்ப்பரல்
Lance Corporal (**L/Cpl**) | தலையணி: அலங்காரம் இல்லை
கழுத்துப் பட்டை：
கைப்பட்டை： |  |  |
| காவலர்
Constable (**PC**) | தலையணி: அலங்காரம் இல்லை
கழுத்துப் பட்டை：
கைப்பட்டை： | } |  |
# சித்தார்த்தா (புதினம்)

**சித்தார்த்தா: எ இண்டியன் நாவல்** ( ; ) என்பது 1922 இல் ஹேர்மன் ஹெசே எழுதிய ஒரு புதினமாகும். இது கௌதம புத்தரின் காலத்தில் சித்தார்த்தன் என்ற மனிதனின் சுய தேடல் மிக்க ஆன்மீகப் பயணத்தைப் பற்றியதாக உள்ளது. ஹெசேயின் ஒன்பதாவது புதினமான இந்தப் புத்தகம் ஜெர்மன் மொழியில் எளிமையான, பாடல் வரிகளில் எழுதப்பட்டது. இது 1951 இல் அமெரிக்காவில் வெளியிடப்பட்டு, 1960 களில் செல்வாக்கு பெற்றது. ஹெசே அதன் முதல் பகுதியை ரோமெய்ன் ரோலண்டிற்கும் , இரண்டாம் பகுதியை அவரது உறவினரான வில்ஹெல்ம் குண்டர்ட்டுக்கும் அர்ப்பணித்தார்.  
*சித்தார்த்தன்* என்ற சொலானது சமஸ்கிருத மொழிச் சொற்களான *சித்தா* (அடையப்பட்டது) + *அர்த்த* (தேடப்பட்டது) ஆகிய இரண்டு சொற்களின் சேர்க்கை ஆகும். இதன் பொருள் "(இருத்தலின்) பொருளைக் கண்டுபிடித்தவர்" அல்லது "தன் இலக்குகளை அடைந்தவர்" என்பதாகும். சித்தார்தன் என்பது உண்மையில், புத்தரின் இயற்பெயர். அவர் துறவறத்தை மேற்கொள்வதற்கு முன், கபிலவஸ்துவின் இளவரசர் சித்தார்த்த கௌதமராக இருந்தார். இந்நூலில் புத்தர் "கோதமர்" என்று குறிப்பிடப்படுகிறார்.
# சித்தார்த்தா (புதினம்)

## பாத்திரங்கள்

- **சித்தார்த்தன்** : கதாநாயகன்.
- **கோவிந்தன்** : சித்தார்த்தரின் நெருங்கிய நண்பனும், கோதமரைப் பின்பற்றுபவனும்.
- **சித்தார்த்தனின் தந்தை** : சித்தார்த்தனின் ஞான வேட்கையைத் திருப்திப்படுத்த முடியாத ஒரு பிராமணர்.
- **சமணர்கள்** : பயண துறவிகள் சித்தார்த்தனிடம், பற்றாக்குறை ஞானத்திற்கு வழிவகுக்கும் என்று கூறுகிறார்கள்.
- **கோதமர்** : புத்தர், அவருடைய போதனைகள் சித்தார்தனால் நிராகரிக்கப்படுகின்றன. ஆனால் அவரது சுய அனுபவம் மற்றும் சுய ஞானத்தின் சக்தி சித்தார்த்தனால் முழுமையாகப் பாராட்டப்படுகிறது.
- **கமலா** : ஒரு வேசி, சித்தார்த்தனின் சிற்றின்ப வழிகாட்டி, சித்தார்த்தனின் மகனின் தாய்.
- **காமஸ்வாமி** : சித்தார்த்தருக்கு வணிகத்தில் அறிவுரை கூறும் வணிகர்.
- **வாசுதேவன்** : அறிவொளி பெற்ற படகோட்டியு, சித்தார்த்தனின் ஆன்மீக வழிகாட்டி.
- **இளம் சித்தார்த்தன்** : சித்தார்த்தன் மற்றும் கமலாவின் மகன். சித்தார்த்தனுன் சிறிது காலம் வாழ்ந்தாலும் அவனைவிட்டு ஓடிவிடுகிறான்.
# சித்தார்த்தா (புதினம்)

## திரைப்பட பதிப்புகள்

சித்தார்த்தா என்ற பெயரிலான இதன் ஒரு திரைப்பட பதிப்பு 1972 இல் வெளியிடப்பட்டது. இதில் சசி கபூர் நடிக்க, கான்ராட் ரூக்ஸ் இயக்கினார்.  
1971 ஆம் ஆண்டில், ஒரு இதன் மேற்கத்திய தழுவலாக ஜக்காரியா என்ற பெயரில் திரைப்படம் வெளியிடப்பட்டது. ஜான் ரூபின்ஸ்டீன் முதன்மைப் பாத்திரத்தில் நடித்தார். இப்படத்தை ஜார்ஜ் இங்லண்ட் இயக்கியிருந்தார். கோவிந்தனுக்கு இணையான பாத்திரமான மேத்யூவாக டான் ஜான்சன் நடித்தார்.
# சித்தார்த்தா (புதினம்)

## இந்திய மொழிகளில் மொழிபெயர்ப்புகள்

- ஹில்டா ரோஸ்னர் மொழிபெயர்த்த ஆங்கில மொழிபெயர்ப்பிலிருந்து பெல்லம்கொண்டா ராகவ ராவால் "சித்தார்த்தா" தெலுங்கில் மொழிபெயர்க்கபட்டது (1957)
- ஆர். ராமன் நாயர் மலையாளத்தில் மொழிபெயர்த்தார் (1990).
- எல் சுலோச்சனா தேவியால் சமசுகிருதத்தி்ல் மொழிபெயர்க்கபட்டது (2008)
- பிரபாகரன் ஹெப்பர் இல்லாவால் இந்தியில் மொழிபெயர்க்கபட்டது (2012)
- அவினாஷ் திரிபாதியினால் மராத்தியில் மொழிபெயர்க்கபட்டது (2007)
- ஜாபர் ஆலமால் வங்க மொழியில் மொழிபெயர்க்கபட்டது (2002)
- ஜெவிதா நரேசால் *சித்தார்த்தன்* தமிழில் மொழிபெயர்க்கபட்டது (2017)
- டாக்டர் ஹரி சிங் பஞ்சாபியில் *சித்தார்த்தாவை* மொழிபெயர்த்தார்
- சித்தார்த்தாவை உருது மொழியில் ஆசிஃப் ஃபார்க்கி மொழிபெயர்த்தார்
- ஷாஹீன் புனேரி (பிப்ரவரி 2021) ***சித்தார்த்தாவை*** பாஷ்டோவில் மொழிபெயர்த்தார்
# அழுந்தூர் வரகுணீசுவரம்

**அழுந்தூர் வரகுணீசுவரம்** என்பது தமிழ்நாட்டில், திருச்சிராப்பள்ளி - மேலூர்ச் சாலையில் 18 கி.மீ. தொலைவில் அமைந்துள்ள ஒரு சிவன் கோயிலாகும். கல்வெட்டுகளில் அழிந்தியூர் என்று முன்பு அழைக்கப்பட்டு இன்று அழுந்தூர் என்று இவ்வூர் அழைக்கப்படுகிறது.
# அழுந்தூர் வரகுணீசுவரம்

## வரலாறு

இக்கோயில் முற்காலப் பாண்டிய மன்னனான வரகுணன் பெயரால் அமைந்த ஒரு கோயிலாகும். முற்கால பாண்டியர் காலத்திற்குப் பிறகு இக்கோயில் சிதைவுற்றது. முதலாம் குலோத்துங்க சோழன் காலத்தில் இக்கோயிலுக்கு திருப்பணி செய்து, பெருமண்டபம், இடைநாழிகை ஆகியவற்றை கட்டி விரிவாக்கி வழிபாட்டைத் தொடர்ந்தனர். இங்கு அக்காலத்தில் *பிச்சியார் மடம்* என்ற பெயரிலான திருமடம் இருந்தது அந்த திருமடம் இக்கோயில் திருப்பணிகளில் துணை நின்றதை இங்கு கிடைத்த கல்வெட்டு வழியாக அறியப்படுகிறது. இக்கோயிலில் சடையவர்மன் சுந்தரபாண்டியன் காலத்திலும் திருப்பணிகள் நடைபெற்றுள்ளது இங்கு கிடைத்த கல்வெட்டுகளின் வழியாக தெரியவருகிறது.
# அழுந்தூர் வரகுணீசுவரம்

## கோயில் அமைப்பு

வரகுணீசுவரம் கோயிலானது கருவறை, முகமண்டபம், இடைநடை, பெருமண்டபம் என்ற கட்டுமானங்களைக் கொண்டுள்ளது. இக்கோயிலின் முதலிரு கட்டமைப்புகளும் பிற்கால சோழர் காலத்தவை. இடைநடையும் அதையடுத்து விரியும் பெருமண்டபமும் இருவேறு காலக் கட்டமைப்புகளைக் கொண்டுள்ளன.  
வரகுணீசுவரம் கோயில் இறைவன் கருவறைக்கு வடக்கில் தெற்கு பார்த்தவாறு அம்மன் திருமுன் உள்ளது. அம்மன் திருமுன் கருவறை முகமண்டம் ஆகியவற்றைக் கொண்டுள்ளது. அம்மன் நீள்சடைமகுடமும் தோள், கை வளைகளும் சரப்பளியும் பட்டாடையும் பெற்று சமபங்கத்தில் நின்றுள்ளாள் அம்மனின் வலது முன் கை காக்கும் குறிப்பிலும் இடது முன் கை அருட்குறிப்பிலும் உள்ளன. பின்னிரு கைகளில் வலப்புறம் அங்குசம், இடப்புறம் தாமரையும் ஏந்தியவாறு உள்ளன. கச்சற்ற மார்பகங்களுடன் அம்மன் உள்ளாள். அம்மனின் வலச்செவி பனையோலைக் குண்டலத்துடனும், இடச்செவியில் மகரகுண்டலம் அணிந்தவளாகவும் உள்ளாள்.  
கோயில் வளாகத்தின் தென்மேற்கு மூலையில் பிள்ளையார் திருமுன் உள்ளது. இது அண்மைக் காலக் கட்டமைப்பாக உள்ளது. கருவறை மட்டுமே கொண்டுள்ள இந்த சிற்றாலயத்தில் இலலிதாசனத்தில் அமர்ந்துள்ளார் பிள்ளையார். இடம்புரிப் பிள்ளையாரான இவரின் பின்கைகளில் அங்குசம், பாசம். வலது முன் கை காக்கும் குறிப்பிலிருக்க, இடது முன் கையில் உள்ள மோதகத்தைத் துதிக்கை சுவைக்கிறது. இவரின் இரு தந்தங்களும் உடைந்துள்ளன.  
மேலும் இக்கோயிலில் பைரவர், முருகன், சண்டேசுவரர் ஆகியோரின் சிலைகள் அமைந்துள்ளன.
# அழுந்தூர், திருச்சிராப்பள்ளி மாவட்டம்

**அழுந்தூர்** (*Alundur*) என்பது இந்திய ஒன்றியம், தமிழ்நாட்டின், திருச்சிராப்பள்ளி மாவட்டம், மணிகண்டம் ஊராட்சி ஒன்றியத்தில் அமைந்துள்ள ஒரு சிற்றூர் ஆகும். இந்த ஊரில் கிடைத்த கல்வெட்டுகளில் இந்த ஊர் முன்பு **அழிந்தியூர்** என்று அழைக்கப்பட்டது தெரியவருகிறது.  
இங்குள்ள முதல்குலோத்துங்கனின் 48 ம் ஆட்சியாண்டு கல்வெட்டு இவ்வூரை 'இரட்டபாடி கொண்ட சோழவளநாட்டு உறத்தூர் கூற்றத்து திருஅழிந்தியூர்' என குறிக்கிறது. மேலும் மாறவர்மன் குலசேகரனின் 38ம் ஆண்டு கல்வெட்டில் இவ்வூரானது 'வடகோனாட்டு அழிந்தியூர்' என குறிக்கப்படுகிறது.
# அழுந்தூர், திருச்சிராப்பள்ளி மாவட்டம்

## அமைவிடம்

இந்த ஊரானது மாவட்ட தலைநகரான திருச்சிராப்பள்ளிக்கு தெற்கே மேலூர் சாலையில் 19 கிலோமீட்டர் தொலைவிலும், மணிகண்டத்தில் இருந்து 7 கிலோமீட்டர் தொலைவிலும், மாநிலத் தலைநகரான சென்னையில் இருந்து 372 கிலோமீட்டர் தொலைவிலும் உள்ளது.
# அழுந்தூர், திருச்சிராப்பள்ளி மாவட்டம்

## மக்கள் வகைபாடு

2011 மக்கள் தொகை கணக்கெடுப்பின்படி இந்த கிராமத்தில் 651 வீடுகள் உள்ளன. கிராமத்தின் மொத்த மக்கள் தொகையானது 2643 ஆகும். இதில் பெண்களின் எண்ணிக்கை 1340 (50.7 % ) என்றும், ஆண்களின் எண்ணிக்கை 1303 என்றும் உள்ளது. கல்வியறிவு பெற்றவர்கள் விகிதம் 62.9 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# அழுந்தூர், திருச்சிராப்பள்ளி மாவட்டம்

## ஊரில் உள்ள கோயில்கள்

- அழுந்தூர் வரகுணீசுவரம்
# விக்கிப்பீடியா:Statistics/weekly/28-May-2023
# இந்தோரோனெக்டெசு எவசார்தி

**இந்தோரோனெக்டெசு எவசார்தி** (*Indoreonectes evezardi*) என்பது நெமசெய்லிடே குடும்பத்தில் உள்ள கதிர்-துடுப்பு மீன் சிற்றினமாகும். முன்னதாக இது புனே அருகே ஒரு நதி ஓடையிலிருந்து கைப்பற்றப்பட்ட டே (1878) விவரித்த *நெமசெய்லசு* *எவசார்தி* என அறியப்பட்டது. மேற்குத் தொடர்ச்சி மலைகளிலும் சாத்பூரா மலைத்தொடர்களிலும் காணப்படும் இது இந்தியாவில் மட்டுமே காணப்படும் அகணிய உயிரி. பெரும்பாலான மீன்கள் சாதாரண நீரோடைகளில் காணப்படுகின்றன. ஆனால் இரண்டு தனித்துவமான மீன்கள் கொடும்சார் குகையில் வாழ்கின்றன.
# இந்தோரோனெக்டெசு எவசார்தி

## சொற்பிறப்பியல்

மும்பையில் பணியாற்றிய ஜோர்ஜ் சி. எவசார்ட் (1826-1901) மாதிரியினைப் பெறுவதில் உதவியதன் நினைவாக இந்த மீனிற்குப் பெயரிடப்பட்டது.
# இந்தோரோனெக்டெசு எவசார்தி

## குகை மீன்களின் வேறுபாடு

ஒளியின் பற்றாக்குறை மற்றும் குறைந்த ஆற்றல் உள்ளீடு (உணவு) காரணமாகக் குகையில் வாழும் *இந்தோரோனெக்டெசு எவசார்டி* மீன்கள் நிறமற்று முதிர்ச்சியடையாத கண்களுடன் அல்லது மிகக் குறைந்த நிறமி மற்றும் சிறிய கண்களுடன் அதன் பிற சகாக்களுடன் ஒப்பிடும்போது காணப்படுகின்றன. இதனுடைய முழுமையான உடலியல் செயல்பாடுகள் மட்டுப்படுத்தப்பட்ட மற்றும்/அல்லது மாற்றப்பட்டுக் காணப்படுகின்றன. .
# இந்தோரோனெக்டெசு எவசார்தி

## பாதுகாப்பு நிலை

பன்னாட்டு இயற்கைப் பாதுகாப்புச் சங்கத்தின் செம்பட்டியலில் அச்சுறுத்தப்பட்ட உயிரினங்களின் பட்டியலில், இந்த குறிப்பிட்ட சிற்றினம் தீவாய்ப்புக் கவலை குறைந்த இனமாகக் குறிப்பிடப்பட்டுள்ளது. ஆனால் குகைகளில் வாழும் *இந்தோரோனெக்டெசு எவசார்டி* குழுக்களைப் பாதுகாக்கச் சிறப்புக் கவனம் தேவை என்பதை நிராகரிக்க முடியாது. .
# கலைஞர் தல மரக்கன்றுகள் நடும் திட்டம்

**கலைஞர் தல மரக்கன்றுகள் நடும் திட்டம்** என்பது தமிழக அரசால் 7 ஆகஸ்ட் 2021 இல் தொடங்கப்பட்ட திட்டமாகும். தமிழக அரசின் இந்து சமய நிலை அமைச்சகம் இத்திட்டத்தை முன்னெடுக்கிறது.
# கலைஞர் தல மரக்கன்றுகள் நடும் திட்டம்

## துவக்கம்

சென்னை நுங்கம்பாக்கம் அறநிலையத் துறை ஆணையர் அலுவலகத்தில் தமிழக முதல்வராக இருந்த ஸ்டாலின் நாகலிங்க மரக்கன்றை நட்டு தொடங்கி வைத்தார்.  
முன்னாள் தமிழக முதல் அமைச்சர் கருணாநிதியின் மூன்றாம் ஆண்டு நினைவு தினத்தில் இத்திட்டம் தொடங்கப்பட்டது.
# கலைஞர் தல மரக்கன்றுகள் நடும் திட்டம்

## தல மரங்கள்

இந்து சமயத்தில் கோவில் அமைக்கப்படும் இடத்தில் இருந்த மரங்கள் தல மரங்களாக ஏற்றுக்கொள்ளப்படுகின்றன. அம்மரங்கள் நிறைந்த காடுகளில் கோயில்கள் கட்டப்பட்டிருந்தாலும், நாளாடைவில் கோயில் மற்றும் கோயிலை சுற்றியுள்ள இடங்களில் அம்மரங்கள் அழிந்துள்ளன.  
கோயிலில் இருந்த தலவிருட்ச மரத்தின் பகுதிகளை பக்தர்கள் வணங்கி வருகின்றனர். சில கோயில்களில் அரிதான மரங்கள் உள்ளன.
# கலைஞர் தல மரக்கன்றுகள் நடும் திட்டம்

## இலக்கு

கலைஞர் தல மரக்கன்றுகள் நடும் திட்டத்தின் மூலமாக கோயில்களின் தலமர கன்றுகள் நடப்படுகின்றன. மூன்று மாதங்களுக்குள் ஒரு லட்சம் மரக்கன்றுகள் நட இலக்கு நிர்ணயிக்கப்பட்டுள்ளது.  
இந்து சமய கோவில்களில் தல மரங்களாக உள்ள மா மரம், புன்னை மரம், வில்வ மரம், செண்பகம் மரம், மருதம் மரம் போன்ற பல்வேறு வகையான தல விருட்ச மரக்கன்றுகள் இந்த திட்டத்தின் மூலம் நடப்படுகின்றன.
# கலைஞர் தல மரக்கன்றுகள் நடும் திட்டம்

## பராமரிப்பு

இந்து சமய அறநிலையத் துறையின் கட்டுப்பாட்டில் உள்ள கோயில்கள் சிலவற்றில் தல விருட்ச மரங்கள் இருந்தாலும், இத்திட்டம் மூலம் அம்மரங்கள் பராமரிக்கப்படும் என தெரிவிக்கின்றனர்.
# ஆணி அமுக்கி

**ஆணித்தொகுப்பு** (*Nailset*) அல்லது **ஆணி அமுக்கி** (Nail Punch) என்பது ஒரு ஆணி அல்லது ஒரு மரத் துண்டின் மேற்பரப்பிற்குக் கீழே முள் வெளிப்படும் தலையை ஓட்டுவதற்குப் பயன்படுத்தப்படும் கைக் கருவியாகும். அலங்கார வடிவமைத்தல் அல்லது மரத் தரையை நிறுவும் போது முகத்தை பொருத்துதல் போன்றவற்றில் பயன்படும் ஒரு கருவியாகும்.  
வடிவமைப்பில் வேறுபடுகின்றன என்றாலும், ஆணித்தொகுப்புகள் பொதுவாக கடினமான சுற்று அல்லது சதுர எஃகு கம்பியால் செய்யப்படுகின்றன. ஒரு முனையில் தட்டையான அல்லது சற்று குழிவான முனையில் தட்டப்படுகின்றன. நுனி நகத்தின் தலைக்கு எதிராக வைக்கப்படுகிறது. அதே சமயம் ஆணித்தொகுப்பின் மறுமுனை சுத்தி கொண்டு அடிக்கப்படுகிறது. ஆணித்தொகுப்புகள் வெவ்வேறு அளவிலான ஆணித் தலைகளுக்கு ஏற்ற வெவ்வேறு அளவிலான குறிப்புகளுடன் வருகின்றன.
# ஆணி அமுக்கி

## வேறு பெயர்கள்

- ஆணி குத்து
- ஆணி தொகுப்பு
- பின் பஞ்சு
# புக்கிட் அமான்

**புக்கிட் அமான்** (மலாய்: **Bukit Aman**; ஆங்கிலம்: *Bukit Aman*; சீனம்: 武吉阿曼) என்பது கோலாலம்பூர் மாநகரில் புக்கிட் அமான் எனும் குன்றுப் பகுதியில் அமைந்துள்ள மலேசிய காவல் துறையின் தலைமையகம் (ஆங்கிலம்: *Royal Malaysia Police Headquarters* மலாய்: *Ibu Pejabat Polis Diraja Malaysia*); பல காவல் துறை வளாகங்களை (*Police Complexes*) கொண்டுள்ள ஒரு பெரிய பகுதி ஆகும்.  
இது புக்கிட் அயாங் (*Bukit Ayang*) எனப்படும் மலையில் அமைந்துள்ளது. பின்னர் அந்த மலைக்கு புக்கிட் அமான் என்று பெயர் மாற்றப்பட்டது. புக்கிட் அமான் என்பது 'அமைதி மலை' (*Peace Hill*) என்று பொருள்படுகிறது. தேசிய அளவிலான கட்டுப்பாட்டு மையமான மலேசியா கட்டுப்பாட்டு மையமும் (*Malaysia Control Centre*) இங்குதான் அமைந்துள்ளது.  
இந்தக் காவல் துறை வளாகம், மலேசிய உள்துறை அமைச்சின் (*Ministry of Home Affairs Malaysia*) கீழ் இயங்கி வருகிறது.
# புக்கிட் அமான்

## வரலாறு

### 1870 – 1896

புக்கிட் அமான் முன்பு சிலாங்கூர் மாநில இராணுவக் காவல் படையின் (*Selangor Military Police Force*) (**SMPF**) காவல் நிலையமாக விளங்கியது. மேலும் அப்போது அது பிளாப் குன்று (*Bluff Hill*) என அறியப்பட்டது. 1871-ஆம் ஆண்டில் சிலாங்கூர் மாநில இராணுவக் காவல் படைக்கான காவல் நிலையமாகக் கட்டப்பட்ட அந்த நிலையம்; கோலாலம்பூர் மாவட்டத் தலைமையகமாகச் செயல்பட்டது.  
பிளாப் குன்று காவல் நிலையம் சிலாங்கூர் உள்நாட்டுப் போரில் (*Selangor Civil War*) தன்னை ஈடுபடுத்திக் கொண்டது; 1872-ஆம் ஆண்டில் கிளர்ச்சிப் படைகளால் கைப்பற்றப்பட்டது. சிலாங்கூர் மாநில இராணுவக் காவல் படை கிள்ளான் நகருக்கு மாற்றப் பட்டதும்; பிளாப் குன்று காவல் நிலையத்தின் பெயர், பிளாப் சாலை காவல் நிலையம் (*Bluff Road Police Station*) என பெயர் மாற்றம் கண்டது.
# புக்கிட் அமான்

## வரலாறு

### சிலாங்கூர் மாநில இராணுவக் காவல் நிலையம்

ஈயச் சுரங்க நடவடிக்கைகளின் காரணமாக கோலாலம்பூர் ஒரு பெரிய நகரமாக வளர்ச்சி பெற்றது. அதன் விளைவாக 1882-ஆம் ஆண்டில் கிள்ளான் நகரில் இருந்த சிலாங்கூர் மாநில இராணுவக் காவல் நிலையம் கோலாலம்பூருக்கு மாற்றப் பட்டது.  
அந்த நேரத்தில், சிலாங்கூர் மாநில இராணுவக் காவல் படைக்கு (*Selangor Military Police Force*) கோலாலம்பூரில் இரண்டு காவல் நிலையங்கள் இருந்தன: பிளாப் சாலை காவல் நிலையம் (*Bluff Road Police Station*) மற்றும் புடு சாலையில் மத்திய காவல் நிலையம் (*Central Police Station*). பிளாப் சாலை காவல் நிலையம் தலைமையகமாக தேர்வு செய்யப்பட்டது.
# புக்கிட் அமான்

## வரலாறு

### 1896 - 1940

1896 ஜூலை 1-ஆம் தேதி, மலாயா கூட்டமைப்பு மாநிலங்களில் (*Federated Malay States*) இருந்த அனைத்து மாநிலக் காவல் துறைகளும்; மலாயா கூட்டமைப்பு மாநிலங்களின் காவல் துறையுடன் (*Federated Malay States Police*) (**FMSP**) இணைக்கப்பட்டன. அப்போதைய சிலாங்கூர் மாநில இராணுவக் காவல் துறையின் தலைமையகம் மலாயா கூட்டமைப்பு மாநிலங்களின் காவல் துறையின் தலைமையகமாக மாற்றப்பட்டது.  
1903-ஆம் ஆண்டு அக்டோபர் மாதம் அங்கு ஒரு காவல்துறை பயிற்சி மையம் நிறுவப்பட்டது. 1908-ஆம் ஆண்டு முதல் இரண்டு காவல் துறைகள் இங்கு நிறுவப்பட்டன: துப்பறியும் பிரிவு (*Detective Branch*) மற்றும் குற்றப் பதிவுப் பிரிவு (*Criminal Record Registration Branch*). காவல்துறை பயிற்சி மையம் 1940-இல், காவல்துறை பயிற்சி மையம், ரைபிள் ரேஞ்ச் சாலைக்கு (*Riffle Range Road*) மாற்றப்பட்டது. அது இப்போது புலாபோல் (**PULAPOL**) என அழைக்கப் படுகிறது.
# புக்கிட் அமான்

## வரலாறு

### இரண்டாம் உலகப்போர்

இரண்டாம் உலகப் போரின் போது, தீபகற்ப மலேசியாவை பாதுகாப்பதற்காக மலாயா இராணுவத்தின் கட்டளை மையமாக (*Malaya Command*) பிளாப் சாலை காவல் நிலையம் செயல்பட்டது. சப்பானிய இராணுவம் மலாயாவைக் கைப்பற்றிய பிறகு, மலாயா கூட்டமைப்பு மாநிலங்களின் காவல் துறை, சிலாங்கூரில் இருந்து விலகி தற்காலிகமாக சிங்கப்பூர் தீவிற்கு இடம் பெயர்ந்தது.  
மலாயாவில் சப்பானிய ஆக்கிரமிப்பின் போது (*Japanese occupation of Malaya*) மலாயாவில் இருந்த சப்பானிய இராணுவத்தின் தலைமையகமாக பிளாப் சாலை காவல் நிலையம் செயல்பட்டது.
# புக்கிட் அமான்

## வரலாறு

### பிரித்தானிய இராணுவ நிர்வாகம்

சப்பானிய இராணுவம் சரணடைந்த பிறகு பிளாப் சாலை காவல் நிலையம் பிரித்தானிய இராணுவ நிர்வாகத்திடம் (*British Military Administration of Malaya*) ஒப்படைக்கப்பட்டது. பின்னர் இந்தக் காவல் நிலையம் மலாயா ஒன்றியக் காவல்துறையின் (*Malayan Union Police*) தலைமையகமாக மாறியது.  
மலாயா ஐக்கிய இராச்சியத்திடம் இருந்து விடுதலை பெற்ற பிறகு, அது கூட்டமைப்பு காவல் படையின் (*Federation Police Force*) தலைமையகமாக மாறியது. 25 மார்ச் 1975 மார்ச் 25-ஆம் தேதி, அப்போதைய காவல்துறைத் தலைவர் துன் முகமது அனிப் ஒமார், பிளாப் சாலை காவல் நிலையத்தை புக்கிட் அமான் மலேசிய காவல்துறை தலைமையகம் (*Ibu Pejabat Polis Diraja Malaysia, Bukit Aman*) என்று பெயர் மாற்றினார்.
# தெலுங்கு சமசுக்ருதிக்கா நிகேதனம்

**தெலுங்கு சமசுக்ருதிக்கா நிகேதனம்** (*Telugu Samskruthika Niketanam*) இந்தியாவின் ஆந்திரப் பிரதேச மாநிலத்தில் உள்ள விசாகப்பட்டினம் நகரத்தில் அமைந்துள்ளது. உலக தெலுங்கு அருங்காட்சியகம் என்றும் இது அழைக்கப்படுகிறது.
# தெலுங்கு சமசுக்ருதிக்கா நிகேதனம்

## நோக்கம்

சாதவாகன வம்சத்தில் தொடங்கி நவீன காலம் வரையான தெலுங்கு வரலாறு மற்றும் கலாச்சாரத்தை காண்பிப்பதே இந்த அருங்காட்சியகத்தின் முக்கிய நோக்கமாகும். கலைகள், நாட்டுப்புற கலைகள், சிறந்த கவிஞர்கள், மொழி, இலக்கியம் மற்றும் தெலுங்கு சமுதாயத்தில் உள்ள சிறந்த ஆளுமைகளின் வரலாறு பற்றிய 42 அத்தியாயங்கள் இங்கு உள்ளன.
# தெலுங்கு சமசுக்ருதிக்கா நிகேதனம்

## படக்காட்சியகம்

== புற இணை9ப்புக்கள் =  
-
# ராதிகா சாந்தவனம்

**ராதிகா சாந்தவனம்** (*Rādhikā-sāntvanam* பொருள்; 'ராதிகா சாந்தமானாள்') என்பது தெலுங்கு மொழிக் கவிஞரும் *தேவதாசியுமான* முத்துப்பழனி (1739-90) அவர்களால் இயற்றப்பட்ட ஒரு கவிதை நூல் ஆகும். இது கிருட்டிணன் துணைவி இராதை மற்றும் புதிய மனைவி இலா ஆகியோருக்கு இடையிலான உறவு மற்றும் இராதையின் பொறாமை சாந்தமாவது பற்றியதாக உள்ளது.
# ராதிகா சாந்தவனம்

## காலம்

துரு பட்டாச்சார்யாவின் கூற்றுப்படி,<blockquote>இந்த நூலின் துல்லியமான காலம் தெரியவில்லை. ஆனால் முத்துப்பழனி இந்தப் படைப்பை எழுதும் போது குறைந்த பட்சம் ஒரு இளம் பெண்ணாக இருந்திருப்பார். அதாவது 18-24 வயதில் இருந்திருப்பார். மேலும் இது மகாராஜா சிங் அரசவைக்கு தலைமை தாங்கும்போது ( சுமார் 1757-1763) இயற்றப்பட்டது என்று ஊகிக்கலாம். இந்தப் படைப்பு பெரும்பாலும் 1757 மற்றும் 1763 க்கு இடைப்பட்ட காலத்தில் எழுதப்பட்டிருக்கலாம் என்று நியாயமாக கருதுலாம். </blockquote>
# ராதிகா சாந்தவனம்

## உள்ளடக்கம்

இந்தப் படைப்பு நான்கு பிரிவுகளைக் கொண்டது. அவற்றில் ஐந்நூற்று எண்பத்து நான்கு கவிதைகள் உள்ளன. மேலும் இது *ஷ்ரங்கரா-காவ்யா* அல்லது *ஷ்ரங்கரா-பிரபந்தம்* வகையைச் சேர்ந்தது. 'தஞ்சாவூர் சகாப்தத்துடன் தெலுங்கு இலக்கிய வரலாற்றில் தொடர்புடைய ஒரு வகை' முத்துப் பழனியின் இந்தக் கவிதைகள் இராதையின் பார்வையில் பெண்ணுடலின் ஏக்கத்தையும், கண்ணனின் பாலின்ப நுகர்வையும் பாடுவதாக, *சிருங்கார ரசத்தைத்* தூண்டும் இலக்கியமாக உள்ளது. இது பதினேழாம் நூற்றாண்டின் கவிஞரான சேத்ரய்யாவால் இயற்றப்பட்ட *பதங்களால்* தாக்கம் பெற்றதாக இருக்கலாம், மேலும் பதினேழாம் நூற்றாண்டில் லிங்கனமகி ஸ்ரீகாமேஸ்வர கவியால் இயற்றபட்ட *சத்யபாமா சாந்தவனம்* ('சத்யபாமா சந்தமானாள்') இலக்கியத்தின் தாக்கம் பெற்றிருக்கலாம்.  
இந்த கவிதை இரண்டு பழம்பெரும் ஞானிகளான வியாசரின் மகன் மகரிசி சுகா (அல்லது சுக முனி) மற்றும் மெய்யியலாளரும் மன்னருமான சனகன் ஆகியோருக்கு இடையிலான உரையாடலாக வடிவமைக்கபட்டுள்ளது. <blockquote>இது கிருட்டிணனின் மனைவி இராதை மற்றும் கிருட்டிணனுக்கு திருமணம் செய்து வைக்கப்படும் இலா தேவியின் கதையைச் சொல்கிறது. இலா தேவியின் பருவ வயதையும், கிருட்டிணனுடனான அவளது திருமணத்தின் நிறைவையும் இந்தக் கவிதை விரிவாக சொல்கிறது. இராதை அறியாப் பெண்ணும், இளம் மணமகளான இலதா தேவி கிருட்டிணனின் காதலை எவ்வாறு எதிர்கொள்ள வேண்டும் என்பது மட்டுமல்லாமல், அவளுக்கு காமக் கலையையும் கற்றுத் தருகிறாள். மேலும் கிருட்டிணனுக்கு தன் இளம் மனைவியை மென்மையாக கையாள்வது குறித்தும் ஆலோசனை கூறுகிறாள். அதேசமயம் கிருட்டிணன் இலாதேவியை திருமணம் செய்துகொண்டதால் இராதைக்கு ஏற்படும் தனிமையும் விரக தாபமும், வலியும் இந்தக் கவிதை படம்பிடித்துக் காட்டுகிறது. ஒரு கட்டத்தில், தான் விரும்பும் கிருட்டிணனைப் பிரிந்த சோகத்தைத் தாங்க முடியாத, இராதை உடைந்து, தன்னைக் கைவிட்டதற்காக கிருட்டிணன் மீது சினம் கொள்கிறாள். கிருட்டிணன் அவளை மெதுவாக சமாதானப்படுத்துகிறான். அவனுடைய அன்பான அரவணைப்பால் அவள் ஆறுதலடைகிறாள். இந்தப் பகுதிதான் கவிதையின் தலைப்புக்கு காரணமாகிறது. </blockquote>ஒரு பெண் (இராதை) ஒரு ஆணுடன் உடலுறவு கொள்ள முயற்சிப்பதை சித்தரிப்பது தெலுங்கு இலக்கியத்தில் தனித்துவம் வாய்ந்த கவிதையாகும்.
# ராதிகா சாந்தவனம்

## வரவேற்பு

அந்தக் காலத்தில் இந்த படைப்பு 'தெலுங்கு இலக்கியத்தின் இரத்தினமாக' கருதப்பட்டது. ஆனால் ஆந்திரப்பிரதேசத்திற்கு அப்பால் பரந்த அளவில் கவனத்தைப் பெறவில்லை. இருப்பினும், இது பின்னர் சர்ச்சைக்கு ஆளானது. *ராதிகா-சாந்த்வனம்* முதலில் சார்லஸ் பிலிப் பிரவுன் என்பவரால் அச்சுப் பதிப்பிற்காகத் திருத்தப்பட்டது. அவர் தன் சொந்த நாட்டிற்கு திரும்போது வைடிப்பாடி நரசு என்பவரிடம் கொடுத்துவிட்டுச் சென்றார். அவர் இந்தக் காவியத்தை அச்சிட்டு வெளியிட ஆர்வம் கொண்டு 1887 இல் அப்பணியில் முனைந்தார். அவர் இக்காவியத்தில் சிற்றின்பம் குறித்த பல பாடல்கள் இருப்பதால் அவற்றை நீக்கி அச்சிட்டு வெளியிட்டார். 1907 இல் இரண்டாவது பதிப்பு வெளியானது. அதன் பிறகு 1910 ஆம் ஆண்டில் தேவதாசியான பெங்களூர் நாகரத்தினம்மா நூலி்ல் இருந்த பிழைகளை திருத்தி, விடுபட்டிருந்த பகுதிகளையும் சேர்த்து செம்மைப்படுத்தி வெளியிட்டார். 1911 இல் பிரித்தானிய இந்திய அதிகாரிகள் இந்த நூலையும் இதே வெளியீட்டாளரின் எட்டு நூல்களையும் தடை செய்தன்னர். 1947 வரை இந்த தரை உத்தரவு திரும்பப் பெறவில்லை.
# ராதிகா சாந்தவனம்

## பதிப்புகளும் மொழிபெயர்ப்புகளும்

- முத்துப்பழனி (1910). *ராதிகா சாந்தவனம்* . பதிப்பாசிரியர், பெங்களூர் நாகரத்தினம்மா. மெட்ராஸ்: வாவில்லா இராமசாமி சாஸ்திருலு அண்ட் சன்ஸ். (மறுபதிப்பு 1952)
- முத்துபமழனி (1972). *ராதிகாசாந்தவனம்* . மெட்ராஸ்: இஎம்இஎஸ்கோ புக்ஸ்.
- முத்துப்பழனி. (2011) *Radhika Santwanam—The Appeasement of Radhika*. டிரான்ஸ். சந்தியா முல்சந்தனி. புதுடெல்லி: பெங்குயின்.
- முத்துப்பழனி. (2023) *ராதிகா சாந்தமானாள்*. தமிழ் மொழிபெயர்ப்பு; பி. எம். சுந்தரம் அகநி பதிப்பகம், சென்னை
# கணிதப் புவியறிவியல் (இதழ்)

**கணிதப் புவியறிவியல்** (*Mathematical Geosciences*) என்பது இசுங்கர் பதிப்பகத்தால் அரை-காலாண்டுக்கொருமுறை வெளியிடப்படும் ஆய்விதழாகும். பன்னாட்டு கணிதப் புவியறிவியல் சங்கத்திற்காக இவ்விதழ் வெளியிடப்படுகிறது. கணிதப் புவியறிவியல் தொடர்பான மூலக் கட்டுரைகளை இவ்விதழ் வெளியிடுகிறது. புவி, இயற்கை வளங்கள், சுற்றுச்சூழல் ஆகியவை குறித்த ஆய்வுகள் மற்றும் மேம்பாட்டு வழிமுறைகளின் ஆய்வுகளில் இவ்விதழ் கவனம் செலுத்துகிறது. இவ்விதழின் தாக்க காரணி 1.909 ஆகும்.
# சைபுதீன் நசுத்தியோன் இசுமாயில்

டத்தோ ஸ்ரீ **சைபுதீன் நசுத்தியோன் இசுமாயில்** (ஆங்கிலம்; மலாய்: *Saifuddin Nasution bin Ismail*; சீனம்: 赛夫丁纳苏迪安) (பிறப்பு: 7 திசம்பர் 1963) என்பவர் அன்வார் இப்ராகிம் அமைச்சரவையில் 2022 திசம்பர் மாதம் 3-ஆம் தேதி மலேசிய உள்நாட்டு வணிகம் மற்றும் வாழ்க்கைச் செலவு துறை அமைச்சர் (*Minister of Home Affairs Malaysia*) பதவியில் நியமிக்கப்பட்டவர்.  
2022 திசம்பர் மாதத்தில் அன்வார் இப்ராகிம் அமைச்சரவை அமைக்கப்பட்ட போது இவர் மலேசிய மக்களவையில் செனட்டராக நியமிக்கப்பட்டார்.
# சைபுதீன் நசுத்தியோன் இசுமாயில்

## பொது

இவர் மலேசிய நாடாளுமன்றம்; மலேசிய மாநிலங்களின் சட்டமன்றங்கள் ஆகியவற்றில் வகித்த உறுப்பினர் பதவிகள்:
# சைபுதீன் நசுத்தியோன் இசுமாயில்

## பொது

### மலேசிய நாடாளுமன்றம்

- 2008 மார்ச் 8-ஆம் தேதி தொடங்கி 2013 மே 5-ஆம் தேதி வரையில் கிளாந்தான் மாநிலத்தின் மாச்சாங் (*Machang Federal Constituency*) தொகுதியின் மலேசியநாடாளுமன்ற மக்களவை உறுப்பினர் (**MP**);  
- 2018 டிசம்பர் 9-ஆம் தேதி தொடங்கி 2022 நவம்பர் 19-ஆம் தேதி வரையில் கெடா மாநிலத்தின் கூலிம்-பண்டார் பாரு (*Kulim-Bandar Baharu Federal Constituency*) தொகுதியின் மலேசியநாடாளுமன்ற மக்களவை உறுப்பினர் (**MP**);
# சைபுதீன் நசுத்தியோன் இசுமாயில்

## பொது

### கெடா மாநில சட்டமன்றம்

- 2000 நவம்பர் 29-ஆம் தேதி தொடங்கி 2004 மார்ச் 21-ஆம் தேதி வரையில் கெடா மாநிலத்தின் கெடா மாநில சட்டமன்றத்தின் (*Kedah State Legislative Assembly*) லூனாஸ் (*Lunas State Constituency*) தொகுதியின் சட்டமன்ற உறுப்பினர் (**MLA**);
# சைபுதீன் நசுத்தியோன் இசுமாயில்

## பொது

### பினாங்கு மாநில சட்டமன்றம்

- 2018 மே 9-ஆம் தேதி தொடங்கி தற்போது வரையில் பினாங்கு மாநில சட்டமன்றத்தின் (*Penang State Legislative Assembly*) பந்தாய் செரஜாக் (*Pantai Jerejak State Constituency*) தொகுதியின் சட்டமன்ற உறுப்பினர் (**MLA**);
# சைபுதீன் நசுத்தியோன் இசுமாயில்

## அரசியல்

இவர் பாக்காத்தான் அரப்பான் (*Pakatan Harapan*) (**PH**) கூட்டணியின் ஓர் அங்கமான மக்கள் நீதிக் கட்சியின் (*People's Justice Party Malaysia*) (**PKR**) உறுப்பினர் ஆவார். அவர் சனவரி 2010 முதல் அக்டோபர் 2014-இல் பதவி துறப்பு செய்யும் வரை மக்கள் நீதிக் கட்சியின் பொதுச் செயலாளராகவும்; மீண்டும் நவம்பர் 2016 முதல் மார்ச் 2020 முதல் பாக்காத்தான் அரப்பான் கூட்டணியின் பொதுச் செயலாளராகவும் பணியாற்றியுள்ளார்.
# சைபுதீன் நசுத்தியோன் இசுமாயில்

## அரசியல் வரலாறு

சைபுதீன் நசுத்தியோன் இசுமாயில் தொடக்கத்தில் ஆளும் அம்னோ கட்சியின் இளைஞர் பிரிவில் உறுப்பினராக இருந்தார். ஆனாலும் 1999-இல் அதன் உதவிச் செயலாளர் பதவியில் இருந்து வெளியேற்றப்பட்டார். அன்வர் இப்ராகீம் நண்பரான சைபுதீன் பின்னர் கெஅடிலான் (*KeADILan*) கட்சிக்கு மாறினார். இந்தக் கட்சி பின்னர் காலத்தில் மக்கள் நீதிக் கட்சியின் (*People's Justice Party Malaysia*) (**PKR**) என மாற்றம் கண்டது.
# சைபுதீன் நசுத்தியோன் இசுமாயில்

## விருதுகள்

### மலேசிய விருதுகள்

- :
- கெடா அரச மாளிகை விருது (DSDK) – **Dato** (2012)
- :
- மலாக்கா மாநில ஆளுநர் விருது (DGSM) – **Datuk Seri** (2018)
# இந்தோரோனெக்டெசு

***இந்தோரோனெக்டெசு*** (*Indoreonectes*) என்பது இந்தியாவின் மேற்குத் தொடர்ச்சி மலையைப் பூர்வீகமாகக் கொண்ட கல் அயிரை மீன் பேரினமாகும்.
# இந்தோரோனெக்டெசு

## சிற்றினங்கள்

இந்த பேரினத்தில் தற்போது ஐந்து அங்கீகரிக்கப்பட்ட சிற்றினங்கள் உள்ளன. அவை:  
- *இந்தோடோனெக்டெசு எவசார்தி* (<small>எப். டே, 1872)</small>
- *இந்தோரோனெக்டசு கேரளாலென்சிசு* (இ<small>ரீட்டா & நல்பந்த், 1978)</small>
- *இந்தோரோனெக்டெசு நீலேசி* <small>கும்கர், பைஸ், கோரல், வர்மா & கலசு, 2021</small>
- *இந்தோரோனெக்டெசு* *ராஜீவி* <small>கும்கர், பைஸ், கோருலே, வர்மா & கலசு, 2021</small>
- *இந்தோரோனெக்டெசு* *தெலான்கனென்சு*
# சிக்கந்தர் ராசா

**சிக்கந்தர் ராசா பட்** ( ; பிறப்பு 24 ஏப்ரல் 1986) பாகிஸ்தானில் பிறந்த சிம்பாப்வே துடுப்பாட்ட வீரர் ஆவார். ஒரு வலது கை மட்டையாளரான அவர் வலது கை உட்சுழல் பந்துவீச்சாளராகவும் விளங்குகிறார். அவர் மே 2013 இல் சிம்பாப்வேக்காக சர்வதேச அரங்கில் அறிமுகமானார்  
சியால்கோட்டில் பிறந்த ராசா, 2002இல் தனது குடும்பத்துடன் சிம்பாப்வேக்குக் குடிபெயர்ந்தார். அவர் விரைவில் உள்நாட்டுப் போட்டியில் சிறந்த மட்டையாளர்களில் ஒருவராக ஆனார். இதன்மூலம் சிம்பாப்வே தேர்வாளர்களின் கண்களைக் கவர்ந்தார். குடியுரிமைப் பிரச்சினைகளை எதிர்கொண்ட இவருக்கு 2011இல் குடியுரிமை வழங்கப்பட்டது.
# கைல் மேயர்ஸ்

**கைல் ரிக்கோ மேயர்ஸ்** (Kyle Rico Mayers, பிறப்பு: செப்டம்பர் 8, 1992) பார்படோசைச் சேர்ந்த ஒரு துடுப்பாட்டக்காரர் . மேற்கிந்தியத் தீவுகள் துடுப்பாட்ட அணிக்காக அனைத்து வடிவங்களிலும் சர்வதேசத் துடுப்பாட்டப் போட்டிகளில் விளையாடி வருகிறார். 2012 ஐசிசி 19 வயதுக்குட்பட்டோருக்கான உலகக் கோப்பைக்கான மேற்கிந்தியத் தீவுகள் 19 வயதுக்குட்பட்ட அணியிலும் அவர் இருந்தார். பிப்ரவரி 2021 இல், தனது தேர்வுத் துடுப்பாட்ட அறிமுகத்தில், மேயர்ஸ் ஆட்டமிழக்காமல் 210 ஓட்டங்கள் எடுத்தார்.  
அவர் முதல்தரத் துடுப்பாட்டத்தில் விளையாடிய ஷெர்லி கிளார்க்கின் மகன் ஆவார்.
# கைல் மேயர்ஸ்

## துடுப்பாட்ட வாழ்க்கை

டிசம்பர் 2020 இல், மேயர்ஸ் வங்காளதேசத்திற்கு எதிரான தொடருக்கான மேற்கிந்தியத் தீவுகளின் தேர்வுத்துடுப்பாட்ட அணியிலும் ஒரு நாள் சர்வதேச (ODI) அணியிலும் இடம் பெற்றார். 20 ஜனவரி 2021 அன்று வங்காளதேசத்திற்கு எதிராக மேற்கிந்தியத் தீவுகளுக்காக தனது ஒருநாள் போட்டியில் அறிமுகமானார் அவர் 3 பிப்ரவரி 2021 அன்று மேற்கிந்தியத் தீவுகளுக்காக தனது தேர்வுத் துடுப்பாட்டப் போட்டியில் அறிமுகமானார் அவரது அறிமுகத்திலேயே, மேயர்ஸ் சதம் அடித்து, தேர்வுத் துடுப்பாட்டத்தில் அறிமுகத்திலேயே சதம் அடித்த மேற்கிந்தியத் தீவுகளின் 14வது மட்டையாளர் ஆனார். அவர் தனது இன்னிங்ஸை ஆட்டமிழக்காமல் 210 ரன்களில் முடித்தார். அவர் தனது டெஸ்ட் அறிமுகத்திலேயே இரட்டை சதம் அடித்த ஆறாவது மட்டையாளர் ஆனார், மேற்கிந்தியத் தீவுகளை வெற்றி இலக்கான 395 ஓட்டங்களை அடைய வழிநடத்தினார். இது தேர்வுத் துடுப்பாட்ட வரலாற்றில் வெற்றிபெற்ற ஐந்தாவது பெரிய இலக்கு ஆகும். மே 2021 இல், கிரிக்கெட் மேற்கிந்தியத் தீவுகளில் இருந்து மேயர்ஸுக்கு தொழில்முறைத் துடுப்பாட்ட ஒப்பந்தம் வழங்கப்பட்டது.  
மேயர்ஸ் தனது ஐபிஎல் அறிமுகத்தை லக்னோ சூப்பர் ஜெயண்ட்ஸ் அணிக்காக 1 ஏப்ரல் 2023 அன்று டெல்லி கேப்பிட்டல்ஸுக்கு எதிராக தொடங்கினார். 38 பந்துகளில் 73 ரன்கள் எடுத்தார்; ஒரு பந்துப்பரிமாற்றத்தை வீசினார்.
# நவ்தீப் சிங்

**நவ்தீப் சிங்** (பிறப்பு 24 ஜனவரி 1974) ஒரு இந்திய முன்னாள் முதல்தர துடுப்பாட்ட வீரர் ஆவார். அவர் இப்போது நடுவராக உள்ளார். 2015-16 பருவகாலத்தில் ரஞ்சிக் கோப்பைப் போட்டிகளில் நடுவராகக் கடமையாற்றினார். 2016-17 விஜய் ஹசாரே கோப்பை இறுதிப் போட்டியிலும் நடுவராகக் கடமையாற்றினார்.
# கூலிம்-பண்டார் பாரு மக்களவைத் தொகுதி

**கூலிம்-பண்டார் பாரு மக்களவைத் தொகுதி** (மலாய்: *Kawasan Persekutuan Kulim-Bandar Baharu*; ஆங்கிலம்: *Kulim-Bandar Baharu Federal Constituency*; சீனம்: 居林-万拉峇鲁国会议席) என்பது மலேசியா, கெடா மாநிலத்தில், கூலிம் மாவட்டம் (*Kulim District*); பண்டார் பாரு மாவட்டம் (*Bandar Baharu District*); ஆகிய மாவட்டங்களில் அமைந்துள்ள ஒரு மக்களவைத் தொகுதி (**P018**) ஆகும்.  
கூலிம் மற்றும் பண்டார் பாரு என்ற இரண்டு நகரங்களின் பெயரால் இந்த தொகுதிக்கு பெயரிடப்பட்டு இன்றும் பயன்படுத்தப்படுகிறது.  
கூலிம்-பண்டார் பாரு தொகுதி 1958-ஆம் ஆண்டில் உருவாக்கப்பட்டது. 1959-ஆம் ஆண்டில் இருந்து மலேசிய நாடாளுமன்றத்தில் பிரதிநிதிக்கப் படுகிறது. 31 அக்டோபர் 2022-இல் வெளியிடப்பட்ட மத்திய அரசிதழின் படி (*Federal Gazette issued on 31 October 2022*), பாலிங் தொகுதி 41 தேர்தல் வட்டாரங்களாக (*Polling Districts*) பிரிக்கப்பட்டு உள்ளது.
# கூலிம்-பண்டார் பாரு மக்களவைத் தொகுதி

## பொது

### கூலிம் மாவட்டம்

கூலிம் மாவட்டம் (மலாய்:*Daerah Kulim*; ஆங்கிலம்:*Kulim District*) கெடா மாநிலத்தில் உள்ள ஒரு மாவட்டம் ஆகும். இந்த மாவட்டம் கெடா மாநிலத்தின் தென்கிழக்குப் பகுதியில் பினாங்கு மாநிலத்தை எல்லையாகக் கொண்டு உள்ளது. பினாங்கின் தலைநகரான ஜார்ஜ் டவுன் நகருக்கு கிழக்கே தொலைவில் உள்ளது.
# கூலிம்-பண்டார் பாரு மக்களவைத் தொகுதி

## நிர்வாகப் பிரிவுகள்

கூலிம் மாவட்டம் 15 முக்கிம்களாகப் பிரிக்கப்பட்டு உள்ளது. ஒரு மாவட்டத்தின் ஒரு துணைப் பிரிவு முக்கிம் (*Mukim*) என அழைக்கப் படுகின்றது. கூலிம் மாவட்டத்தைக் கூலிம் நகராட்சி மன்றம் நிர்வகிக்கிறது.  
1. பாகன் சேனா (*Bagan Sena*)
1. ஜுஞ்சோங் (*Junjung*)
1. காராங்கான் (*Karangan*)
1. கெலாடி (*Keladi*)
1. கூலிம் நகரம் (*Kulim Town*)
1. லூனாஸ் (*Lunas*)
1. மகாங் (*Mahang*)
1. நாகாலிலிட் (*Nagalilit*)
1. பாடாங் சீனா (*Padang China*)
1. பாடாங் மேகா (*Padang Meha*)
1. செடிம் (*Sedim*)
1. சிடாம் கானான் (*Sidam Kanan*)
1. சுங்கை செலுவாங் (*Sungai Seluang*)
1. சுங்கை உலார் (*Sungai Ular*)
1. தெராப் (*Terap*)
# கூலிம்-பண்டார் பாரு மக்களவைத் தொகுதி

## நிர்வாகப் பிரிவுகள்

### பண்டார் பாரு மாவட்டம்

பண்டார் பாரு மாவட்டம் (*Bandar Baharu District*) கெடா மாநிலத்தில் அமைந்து உள்ள ஒரு மாவட்டம் ஆகும்.  
இந்த மாவட்டத்திற்கு ஒரு கட்டத்தில் பண்டார் கரஸ்டேசியா (*Bandar Crustacea*) என மறுபெயரிட முன்மொழியப்பட்டது. அத்துடன் பண்டார் பாரு ஒரு நகரம், ஒரு மாவட்டம் மற்றும் ஒரு மாநிலச் சட்டமன்றத் தொகுதியும் ஆகும். கெடா மாநிலத்தின் தெற்கு முனையில் உள்ளது.)  
கெடா மாநிலத்தின் தென்கிழக்குப் பகுதியில், பினாங்கின் தலைநகரான ஜார்ஜ் டவுன் நகருக்கு தென்கிழக்கே 27 கி.மீ. தொலைவில், கெடா - பினாங்கு - பேராக் மாநிலங்களின் எல்லை முக்கோணத்தில் அமைந்துள்ளது.
# கூலிம்-பண்டார் பாரு மக்களவைத் தொகுதி

## கூலிம்-பண்டார் பாரு நாடாளுமன்ற உறுப்பினர்கள்

| நாடாளுமன்றம் | ஆண்டுகள் | உறுப்பினர் | கட்சி |  |
| --- | --- | --- | --- | --- |
| **மலாயா கூட்டமைப்பின் நாடாளுமன்றம்** |  |  |  |  |
| 1-ஆவது | 1959–1963 | டான் டை செக்
(*Tan Tye Chek*) | கூட்டணி (ம.சீ.ச) |  |
| **மலேசிய நாடாளுமன்றம்** |  |  |  |  |
| 1-ஆவது | 1963–1964 | டான் டை செக்
(*Tan Tye Chek*) | கூட்டணி (ம.சீ.ச) |  |
| 2-ஆவது | 1964–1969 | தை குவான் யாங்
(*Tai Kuan Yang*) |  |  |
| 1969–1971 | நாடாளுமன்றம் இடைநிறுத்தம் |  |  |  |
| 3-ஆவது | 1971–1973 | தாய் குவான் யாங்
(*Tai Kuan Yang*) | கூட்டணி (ம.சீ.ச) |  |
| 1973–1974 | பாரிசான் (மசீச) |  |  |  |
| 4-ஆவது | 1974–1978 | அசாகரி முகமட் தாயிப்
(*Azahari Md. Taib*) | பாரிசான் (அம்னோ) |  |
| 5-ஆவது | 1978–1982 | அப்துல் காதிர் சேக் பட்சிர்
(*Abdul Kadir Sheikh Fadzir*) |  |  |
| 6-ஆவது | 1982–1986 |  |  |  |
| 7-ஆவது | 1986–1990 | அப்துல் காதிர் சேக் பட்சிர்
(*Abdul Kadir Sheikh Fadzir*) | பாரிசான் (அம்னோ) |  |
| 8-ஆவது | 1990–1995 |  |  |  |
| 9-ஆவது | 1995–1999 |  |  |  |
| 10-ஆவது | 1999–2004 |  |  |  |
| 11-ஆவது | 2004–2008 |  |  |  |
| 12-ஆவது | 2008–2010 | சுல்கிப்லி நூர்டின்
(*Zulkifli Noordin*) | பி.கே.ஆர் |  |
| 2010–2013 | சுயேச்சை |  |  |  |
| 13-ஆவது | 2013–2018 | அப்துல் அசிஸ் பட்சிர்
(*Abd. Aziz Sheikh Fadzir*)
பாரிசான் (அம்னோ) |  |  |
| 14-ஆவது | 2018–2022 | சைபுதீன் நசுத்தியோன் இசுமாயில்
(*Saifuddin Nasution Ismail*) | பாக்காத்தான் (பிகேஆர்) |  |
| 15-ஆவது | 2022–தற்போது | ரோசுலான் ஆசிம்
(*Roslan Hashim*) | பெரிக்காத்தான் (பெர்சத்து) | } |
# கூலிம்-பண்டார் பாரு மக்களவைத் தொகுதி

## கூலிம்-பண்டார் பாரு தேர்தல் முடிவுகள்

**மலேசியப் பொதுத் தேர்தல் 2022**  
| பொது | வாக்குகள் | % |
| --- | --- | --- |
| பதிவு பெற்ற வாக்காளர்கள் | **90,141** | - |
| வாக்களித்தவர்கள் | **71,616** | **79.40%** |
| செல்லுபடி வாக்குகள் | **70,340** | **100.00%** |
| செல்லாத வாக்குகள் | **1276** | - |
| பெரும்பான்மை | **13,061** | **18.56%** |
| வெற்றி பெற்ற கட்சி | **பெரிக்காத்தான் நேசனல்** | } |
# கூலிம்-பண்டார் பாரு மக்களவைத் தொகுதி

## கூலிம்-பண்டார் பாரு தேர்தல் முடிவுகள்

### கூலிம்-பண்டார் பாரு வேட்பாளர் விவரங்கள்

**மலேசியப் பொதுத் தேர்தல் 2022**  
| வேட்பாளர் | கட்சி | பெற்ற வாக்குகள் | (%) |  |  |
| --- | --- | --- | --- | --- | --- |
| rowspan=1 | அசுமான் நசுருதீன்
(*Roslan Hashim*) | **பெரிக்காத்தான்** | **34,469** | **49.00%** |  |
| rowspan=1 | சைபுதீன் நசுத்தியோன் இசுமாயில்
(*Mohamad Sofee Razak*) | **பாக்காத்தான்** | **21,408** | **30.44%** |  |
| rowspan=1 | முகார் உசேன்
(*Muhar Hussain*) | **பாரிசான்** | **13,872** | **19.72%** |  |
| rowspan=1 | முகமட் யுசுரிசால் யூசோப்
(*Muhamad Yusrizal Yusuf*) | **உள்நாட்டு போராளிகள் கட்சி** | **591** | **0.84%** | } |
# கூலிம்-பண்டார் பாரு மக்களவைத் தொகுதி

## கூலிம்-பண்டார் பாரு தேர்தல் முடிவுகள்

### கூலிம்-பண்டார் பாரு சட்டமன்ற உறுப்பினர்கள் (2022)

| N35 | கூலிம் | இயோ கெங் சுவான்
(*Yeo Keng Chuan*) |  |
| --- | --- | --- | --- |
| N36 | பண்டார் பாரு | நோர்சப்ரினா முகமட் நோர்
(*Norsabrina Mohd. Noor*) | } |
# செ. து. சஞ்சீவி

**செ. து. சஞ்சீவி** (17, அக்டோபர், 1929- 20, மே, 2023) என்பவர் ஒரு தமிழ்க் கவிஞர், பதிப்பாளர் ஆவார். இவர் கவிஞர் தமிழ்ஒளியின் கவிதைகளையும், பிற படைப்புகளையும் தேடி அச்சுக்குக் கொண்டுவந்து அவரின் பல மரிமாணங்களை வாசகர்களுக்கு அறிமுகப்படுத்தியவர். இலக்கிய விமர்சகர் தி. க. சிவசங்கரன் இவரை *தமிழ்ஒளிக்குக் கிடைத்த சடையப்ப வள்ளல்* என்று பாராட்டினார்.
# செ. து. சஞ்சீவி

## முன் வாழ்க்கை

சஞ்சீவி 17, அக்டோபர், 1929இல் துரைசாமி - அங்கம்மாள் இணையருக்கு மகனாகப் பிறந்தார். இவர் எட்டாம் வகுப்பு வரை மட்டுமே படித்தார். இளம்வயதிலேயே பெரியாரின் பேச்சிலும், பொதுவுடமைத் தலைவர் கே. எஸ். பார்த்தசாரதியின் பேர்க் குணத்திலும் கவரப்பட்டார்.
# செ. து. சஞ்சீவி

## தமிழ் ஒளியின் புகழ் பரப்பல்

சஞ்சீவி பாரதிதாசன் கவிதைகளில் ஈடுபாடு கொண்டவராக இருந்தார். அவர் வழியாக கவிஞர் தமிழ்ஒளியைக் கண்டடைந்தார். தமிழின் முதல் தலித் காவியம் என்று கூறப்படும் தமிழ் ஒளியின் வீராயி காவியத்தின் கவிதை வரிகளால் பெரிதும் ஈர்க்கப்பட்டார். இதன் பின்னர் சஞ்சீவி அவரிடம் நட்புணர்வு கொண்டார். கவிஞர் தமிழ்ஒளியின் திடீர் மரணம் சஞ்சீவியைப் பெரிதும் பாதித்தது. அப்போது தமிழ் ஒளியின் கவிதைகள் முழுத் தொகுப்பும் வெளிவந்திருக்கவில்லை. இதனால் சஞ்சீவி தமிழ்ஒளியின் கவிதைகளைத் தேடித் திரட்டி பதிப்பிக்கத் தொடங்கினார். மு. வரதராசனார், க. அப்பாதுரையார் போன்ற தமிழறிஞர்களிடம் அந்த நூல்களுக்கு முன்னுரை பெற்று கவிஞரின் புலமையை வெளிச்சத்திற்குக் கொண்டுவந்தார்.  
தமுஎகச, கலை இலக்கிய பெருமன்றம், போன்றவற்றின் உதவியுடன் தமிழ்ஒளியின் பிறந்த நாள், நினைவு நாள் கூட்டங்களை ஒவ்வொரு ஆண்டும் நடத்திவந்தார். புதுச்சேரி முற்போக்கு எழுத்தாளர் கலைஞர்கள் சங்கத்தின் உதவியுடன் தமிழ்ஒளியின் பிறந்த நாளை அரசு விழாவாக நடத்த வழிவகுத்தார்.
# செ. து. சஞ்சீவி

## குடும்பம்

செ. து. சஞ்சீவிக்கு மனைவியும் மூன்று மகன்களும், ஒரு மகளும் உள்ளனர். மூப்பின் காரணமாக சஞ்சீவி தன் 94 ஆவது வயதில் 2023 மே 20 அன்று சென்னையில் இறந்தார்.
# செ. து. சஞ்சீவி

## எழுதிய நூல்கள்

- தமிழ்ஒளி நினைவாக சில பதிவுகள் (தமிழ் ஒளியின் ஆக்கங்களை வெளியிட்ட வரலாறு)
- தமிழ்ஒளி (சாகித்திய அகாதமி வெளியீடு)
- தமிழ்ஒளி: கவிதையும் வாழ்வும்
- தமிழறிஞர் பார்வையில் தமிழ்ஒளி (தொகுப்பு நூல்)
- தமிழ்ஒளி காவியங்கள் ஓர் அறிமுகம்
# செ. து. சஞ்சீவி

## பதிப்பித்த தமிழ்ஒளியின் நூல்கள்

- தமிழ்ஒளியின் கவிதைகள் (1964)
- கவிஞனின் காதல்
- நிலைபெற்ற சிலை
- வீராயி
- மே தின ரோஜா
- கோசலக்குமாரி
- மாதவி காவியம்
# இந்தோரோனெக்டசு கேரளாலென்சிசு

**இந்தோரோனெக்டசு கேரளாலென்சிசு** (*Indoreonectes keralensis*) என்பது *இண்டோரோனெக்டெசு* பேரினத்தில் உள்ள ஆக்டினோட்டெரீகீயை மீன் சிற்றினமாகும். இந்த சிறிய கல் அயிரை இந்தியாவின் மேற்குத் தொடர்ச்சி மலைகளில் உள்ள நீரோடைகளில் மட்டுமே காணப்படும் அகணிய உயிரி. இவை கேரளாவில், பெரியாற்றில் பாம்ப்பாட்டுபாரா பகுதியில் இருப்பது பதிவுசெய்யப்பட்டுள்ளன.
# இளங்கலை கணக்கியல்

**இளங்கலை கணக்கியல்** (Bachelor of Accountancy) **இளங்கலை** **கணக்குப்பதிவு** என்றும் அழைக்கப்படுகிறது, இது பல நாடுகளில் கணக்கியலில் முதன்மைக் கல்விப் பட்டமாகும் , மேலும் இது ஒரு தொழில்முறை கணக்காளர் பயிற்சிக்கான அங்கீகரிக்கப்பட்ட இளங்கலைப் பட்டம் ஆகும். இந்தப் படிப்பு **B.Acy.**, **B.Acc.**, or **B. Accty** எனச் சுருக்கப்படுகிறது.  
நிதிக் கணக்கியல், மேலாண்மைக் கணக்கியல், தணிக்கை மற்றும் வரிவிதிப்பு ஆகியவற்றில் தொழில்முறை பயிற்சிக்கு (பெரும்பாலும் பெரிய அளவில் ) போதுமான கலைத்திட்டம் தேவைப்படுகிறது.இதற்கான பாடத்திட்டத்தில் வணிகச் சட்டம் மற்றும் பொருளாதாரம், மற்றும் மேலாண்மைக் கோட்பாடு மற்றும் வணிகக் கணிதம் மற்றும் வணிகப் புள்ளியியல் ஆகியவற்றை உள்ளடக்கிய பாடநெறி அடங்கும். இதுவும் இளங்கலை வணிகவியலும் வேறானவை.இந்தப் பிரிவில் சில திட்டங்கள் வரி கணக்கியல், தணிக்கை அல்லது தடயவியல் கணக்கியல் போன்றவற்றில் நிபுணத்துவம் பெற அனுமதிக்கின்றன.  
இது ஒரு தொழில்முறைப் பட்டப்படிப்பாகும்.அமெரிக்காவில், இது நான்கு வருட இளங்கலை பட்டப்படிப்பாக உள்ளது. சிங்கப்பூர் போன்ற உலகின் பிற பகுதிகளில், இது மூன்று ஆண்டு இளங்கலைப் பட்டப்படிப்பாக இருக்கும். மால்டாவில், இளங்கலை வணிகவியலில்<nowiki/>தகுதி பெற்ற பிறகு, முந்தைய பாடத்திட்டத்தில் விதிவிலக்கான மதிப்பெண்களைப் பெறும் மாணவர்களுக்கு மட்டுமே இது இரண்டு வருட படிப்பாக வழங்கப்படுகிறது. தென்னாப்பிரிக்காவில் உள்ள பெரும்பாலான பொதுப் பல்கலைக்கழகங்கள் பட்டம் அல்லது கௌரவ பட்டமாக வழங்குகிறது.  
இளங்கலைப் பட்டம் முடித்த பிறகு, மாணவர்கள் பொதுவாக தொழில்துறையில் கணக்காளர்களாகப் பணிபுரிகின்றனர்,அல்லது தொழில்முறை கணக்காளர் நிலையைத் தொடர்கின்றனர். அவர்களது பட்டம் அங்கீகரிக்கப்பட்டால் சான்றளிக்கப்பட்ட பொதுக் கணக்கர் அல்லது பட்டயக் கணக்கறிஞர்களாக (அல்லது பிற) பதவிகளைத் தொடர்வார்கள்.
# இளங்கலை கலை மற்றும் அறிவியல்

**இளங்கலை கலை மற்றும் அறிவியல்** (Bachelor of Arts and Science ( **பிஏஎஸ்சி** ), சில சமயங்களில் **இளங்கலை அறிவியல் மற்றும் கலை** ( **பிஎஸ்சிஏ** ), என்பது அமெரிக்கா,ஐக்கிய இராச்சியம், நியூசிலாந்து, ஆத்திரேலியா, மற்றும் பிரான்சு, கனடா, உள்ளிட்ட நாடுகளைச் சேர்ந்த குறைந்த எண்ணிக்கையிலான பல்கலைக்கழகங்களால் வழங்கப்படும் இளநிலைப் பட்டமாகும். இவ்வகையான படிப்புகள் நிறுவனத்தைப் பொறுத்து மூன்று முதல் நான்கு ஆண்டுகள் கால அளவைக் கொண்டுள்ளன.  
தொழில்நுட்ப ரீதியாகப் பார்த்தால், ஆங்கிலத்தினைப் பயிற்று மொழியாகக் கொண்ட பல்கலைக்கழகங்கள் இரட்டைப் பட்டத்தினை வழங்குவதில்லை. இருப்பினும், பிரெஞ்சு மொழியினை பயிற்று மொழியாகக் கொண்ட பல்கலைக்கழகமான *சயின்சஸ் போ*, இரட்டை இளங்கலை பட்டத்தை வழங்குகிறது.
# இளங்கலை மீன்வள அறிவியல்

**இளங்கலை மீன்வள அறிவியல்** (Bachelor of Fisheries Science **BFSc** ) என்பது இந்தியாவில் மீன்வள அறிவியல் படிப்பிற்கான இளங்கலைப் பட்டம் ஆகும். "மீன்வள அறிவியல்" என்பது மீன்வளத்தை நிர்வகித்தல் மற்றும் புரிந்துகொள்வதற்கான கல்வித் துறையாகும். இனப்பெருக்கம், மரபியல், உயிரி தொழில்நுட்பம், ஊட்டச்சத்து, விவசாயம், மீன்களின் நோய்களைக் கண்டறிதல், பிற நீர்வாழ் வளங்கள், நீர்வாழ் விலங்குகளின் மருத்துவ சிகிச்சை உள்ளிட்ட மீன்வளர்ப்புத் துறைகளில் இது ஒரு பல்துறை அறிவியல் ஆகும்.  
மீன்களின் நோய்களைக் குணப்படுத்துதல், பதப்படுத்துதல், உறைதல், மதிப்புக் கூட்டல், துணைப் பொருட்கள் மற்றும் கழிவுப் பயன்பாடு, தர உத்தரவாதம் மற்றும் சான்றிதழ், மீன்வள நுண்ணுயிரியல், மீன்வள உயிர் வேதியியல் உள்ளிட்ட மீன் செயலாக்கம்; உயிரியல், உடற்கூறியல், வகைபிரித்தல், உடலியல், மக்கள்தொகை இயக்கவியல் உள்ளிட்ட மீன்வள வள மேலாண்மை; கடல்சார்வியல், ந்ன்னீரியல், சூழலியல், பல்லுயிர், நீர் மாசுபாடு உள்ளிட்ட மீன்வள சூழல்; மீன்பிடி முட்டுகள் மற்றும் மரக்கலப் பொறியியல், கடற்பயணவியல் மற்றும் கடல் ஆளும்திறன், கடல் இயந்திரங்கள் உள்ளிட்ட மீன்பிடி தொழில்நுட்பம்; மீன்வள பொருளாதாரம் மற்றும் மேலாண்மை மற்றும் மீன்வள விரிவாக்கம் ஆகியவற்றை உள்ளாடக்கிய பல்துறை அறிவியல் ஆகும்.  
மீன்வள அறிவியல் என்பது பொதுவாக ஒரு பல்கலைக்கழக அமைப்பில் கற்பிக்கப்படும் 4 ஆண்டு பிரிவாகும், மேலும் இது இளங்கலை, முதுகலை அல்லது முனைவர் ஆகிய திட்டங்களில் கல்வி கற்ற இயலும். இளங்கலை நிலை மீன்வளப் படிப்புகள் (BFSc) மாநில வேளாண்மைப் பல்கலைக்கழகங்களால், மீன்வள அறிவியல் துறையில் கற்பித்தல், ஆராய்ச்சி மற்றும் மேம்பாடு மற்றும் தொழில்நுட்பத்தை மாற்றுவதற்குத் தேவையான தொழில்நுட்பத் திறன் வாய்ந்த பணியாளர்களைக் கிடைக்கச் செய்வதற்காகத் தொடங்கப்பட்டன.
# இளங்கலை மீன்வள அறிவியல்

## வரலாறு

1961 ஆம் ஆண்டு சேவைப் பயிற்சிக்காக மும்பையில் மத்திய மீன்வளக் கல்வி நிறுவனம் நிறுவப்பட்டது.பின்னர் 1969 ஆம் ஆண்டு மாநில வேளாண் பல்கலைக்கழகத்தின் (SAU) அமைப்பின் கீழ் மங்களூரில் முதல் மீன்வளக் கல்லூரியை நிறுவியதன் மூலம் இந்தியாவில் மீன்வளக் கல்வி பன்மடங்கு வளர்ந்தது. கடந்த நான்கு தசாப்தங்களில் இளங்கலை, முதுகலை மற்றும் முனைவர் ஆகிய வகைகளில் கல்வி கற்கும் வண்ணம் இந்தப் படிப்பு வளர்ச்சி பெற்றது.தற்போது, 25 மீன்வளக் கல்லூரிகள், இளங்கலை மீன்வள அறிவியலில் நான்காண்டு பட்டப்படிப்பை வழங்குகின்றன, அவற்றில் 10 பல்வேறு துறைகளில் முதுகலை மீன்வள அறிவியல் ( MFSc ) மற்றும் 6 முனைவர் பட்டப் படிப்புகளை வழங்குகின்றன. இளங்கலை பாடத்திட்டங்கள் இந்திய வேளாண் ஆராய்ச்சிக் குழுமத்தால் அவ்வப்போது திருத்தப்பட்டன. அனைத்து மீன்வளக் கல்லூரிகளும் இவற்றைத் தழுவி, கல்லூரிகளுக்கு இடையே சமமான தரநிலையைக் கொண்டுவரும் பணியில் ஈடுபட்டுள்ளன.
# இளங்கலை மீன்வள அறிவியல்

## தகுதி

இந்தப் படிப்புகளில் சேர்வதற்கு பெரும்பாலானவற்றிற்கு பள்ளியில் 12ஆம் வகுப்பு வரை அறிவியல் பாடப் பிரிவுகளை பயின்றிருக்க வேண்டும் என்பதே தகுதியாகும். மாநில அளவிலான நுழைவுத் தேர்வு மூலமாகவோ அல்லது அகில இந்திய அளவிலான ஐசிஏஆர் ( இந்திய வேளாண் ஆராய்ச்சி கவுன்சில் ) தேர்வு மூலமாகவோ தேர்வு செய்யப்படும். இளங்கலை முடித்த பிறகு முதுகலை மற்றும் முனைவர் பட்டங்களைப் பயிலலாம்.
# இளங்கலை வணிக நிர்வாகம்

**இளங்கலை** **வணிக நிர்வாகம்** (Bachelor of Business Administration) என்பது வணிக நிர்வாகத்தில் நான்கு ஆண்டுகள் முடிந்த பிறகு கல்லூரிகள் மற்றும் பல்கலைக்கழகங்களால் வழங்கப்படும் இளங்கலைப் பட்டமாகும். இதில் பொதுவாக வணிக நிர்வாகத்தின் அடிப்படைகள் அதாவது, வணிக பகுப்பாய்வு, வணிகத் தொடர்பு, கூடாண்மை ,நிதி, நிதிக் கணக்கியல், பருப்பொருளியல், மேலாண்மை, மேலாண்மைக் கணக்கியல், சந்தைப்படுத்தல், நுண்பொருளியல், வர்த்தக உத்தி, விநியோகச் சங்கிலி மேலாண்மை மற்றும் வணிக நிர்வாகத்தின் கல்வித் துறையுடன் தொடர்புடைய பிற முக்கிய கல்விப் பாடங்கள் போன்ற மேம்பட்ட படிப்புகள் அடங்கும்.
# இளங்கலை வணிக நிர்வாகம்

## பாடத்திட்ட அமைப்பு

ஒரு குறிப்பிட்ட வணிகம் தொடர்பான கல்வித்துறையில் நிபுணத்துவம் பெற அனுமதிக்கும் அதே வேளையில், ஒரு நிறுவனத்தின் செயல்பாட்டு அம்சங்கள் மற்றும் அவற்றின் தொடர்பைப் பற்றிய பரந்த அறிவை வழங்கும் வகையில் இதன் கலைத்திட்டம் வடிவமைக்கப்பட்டுள்ளது. பொதுவாக மாணவர்கள் ஒரு குறிப்பிட்ட வணிகம் தொடர்பான கல்வித்துறை அல்லது துறைகளில் நிபுணத்துவம் பெற அனுமதிக்கின்றன.  
ஒரு மாணவரின் நடைமுறை, மேலாண்மை மற்றும் தகவல் தொடர்பு திறன்கள் மற்றும் வணிக நிறுவனத்தின் நிர்வாகத்திற்கு அவர்களை தயார்படுத்துதல், வணிக ரீதியிலாக முடிவெடுக்கும் திறன்களை உருவாக்குகிறது. பல திட்டங்கள் பயிற்சி ,நடைமுறைகள் மற்றும் அனுபவத்தை விடய ஆய்வு, விளக்கக்காட்சிகள், உள்ளுறைப் பயிற்சி, தொழில்துறை வருகைகள் மற்றும் தொழில் வல்லுநர்களுடன் தொடர்புகொள்வது போன்ற வடிவங்களில் உள்ளன.
# இளங்கலை வணிக நிர்வாகம்

## உலகின் சிறந்த வணிகப் பள்ளிகள்

பெரும்பாலான வணிகப் பள்ளிகள், பல்கலைக்கழகங்கள் மற்றும் கல்லூரிகளுக்குள் வணிகப் பள்ளிகளாகச் செயல்படுகின்றன. 2024 ஆம் ஆண்டு உலக அளவில் வணிக நிர்வாகத்தின் இளங்கலை பட்டப்படிப்புகளின் தரவரிசைப்படி, *யுஎஸ் நியூஸ் & வேர்ல்ட் ரிப்போர்ட்* உலகளவில் சிறந்த பத்து வணிக நிர்வாக திட்டங்களை பின்வருமாறு வரிசைப்படுத்தியுள்ளது:  
1. ஆர்வர்டு பல்கலைக்கழகம் ( கேம்பிரிட்ஜ், மாசசூசெட்ஸ், யு.எஸ் )
1. மாசாச்சூசெட்சு தொழில்நுட்ப நிறுவனம் ( கேம்பிரிட்ஜ், மாசசூசெட்ஸ், அமெரிக்கா )
1. இசுட்டான்போர்டு பல்கலைக்கழகம் ( இசுட்டான்போர்டு, கலிபோர்னியா, யு.எஸ் )
1. கலிபோர்னியா பல்கலைக்கழகம், பெர்க்லி ( பெர்க்லி, கலிபோர்னியா, யு.எஸ் )
1. சிக்காகோ பல்கலைக்கழகம் ( சிகாகோ, இல்லினாய்சு, அமெரிக்கா)
1. பென்சில்வேனியா பல்கலைக்கழகம் ( பிலடெல்பியா, பென்சில்வேனியா, அமெரிக்கா)
1. இலண்டன் பொருளியல் பள்ளி ( இலண்டன்)
1. கொலம்பியா பல்கலைக்கழகம் ( நியூயார்க் நகரம், அமெரிக்கா )
1. நியூயார்க் பல்கலைக்கழகம் ( நியூயார்க் நகரம்)
1. ஈராஸ்மசு பல்கலைக்கழகம் ரோட்டர்டாம் ( ராட்டர்டேம், நெதர்லாந்து
# இளங்கலை வணிக நிர்வாகம்

## இவற்றையும் காண்க

- இளங்கலை வணிகவியல்
- இளங்கலை பொருளாதாரம்
- முதுகலை வணிக மேலாண்மை
# பொக்கோ சேனா மக்களவைத் தொகுதி

**பொக்கோ சேனா மக்களவைத் தொகுதி** (மலாய்: *Kawasan Persekutuan Pokok Sena*; ஆங்கிலம்: *Pokok Sena Federal Constituency*; சீனம்: 波各先那国会议席) என்பது மலேசியா, கெடா மாநிலத்தில், பொக்கோ சேனா மாவட்டம் (*Pokok Sena District*); கோத்தா ஸ்டார் மாவட்டம் (*Kota Setar District*); ஆகிய மாவட்டங்களில் அமைந்துள்ள ஒரு மக்களவைத் தொகுதி (**P008**) ஆகும்.  
பொக்கோ சேனா தொகுதி 1994-ஆம் ஆண்டில் உருவாக்கப்பட்டது. 1995-ஆம் ஆண்டில் இருந்து மலேசிய நாடாளுமன்றத்தில் பிரதிநிதிக்கப் படுகிறது. 31 அக்டோபர் 2022-இல் வெளியிடப்பட்ட மத்திய அரசிதழின் படி (*Federal Gazette issued on 31 October 2022*), பொக்கோ சேனா தொகுதி 53 தேர்தல் வட்டாரங்களாக (*Polling Districts*) பிரிக்கப்பட்டு உள்ளது.
# பொக்கோ சேனா மக்களவைத் தொகுதி

## பொது

### கோத்தா ஸ்டார் மாவட்டம்

கோத்தா ஸ்டார் மாவட்டம் (*Kota Setar District*) கெடா மாநிலத்தில் உள்ள ஒரு மாவட்டம். கெடா மாநிலத்தின் தலைநகரமான அலோர் ஸ்டார் இந்த மாவட்டத்தில் தான் அமைந்துள்ளது. கெடா மாநிலத்தின் வடமேற்குப் பகுதியில், பினாங்கின் தலைநகரான ஜார்ஜ் டவுன் நகருக்கு வடமேற்கே 116 கி.மீ. தொலைவில், தாய்லாந்து எல்லைக்கு அருகில் அலோர் ஸ்டார் உள்ளது.  
கோத்தா ஸ்டார் மாவட்டத்தின் வடக்கில் குபாங் பாசு மாவட்டம்; கிழக்கில் பொக்கோ சேனா மாவட்டம்; தென்கிழக்கில் பெண்டாங் மாவட்டம்; தெற்கில் யான் மாவட்டம்; மேற்கில் மலாக்கா நீரிணை ஆகியவை எல்லைகளாக உள்ளன.  
கோத்தா ஸ்டார் மாவட்டம் 28 முக்கிம்களாகப் பிரிக்கப்பட்டு உள்ளது. ஒரு மாவட்டத்தின் ஒரு துணைப் பிரிவு முக்கிம் (*Mukim*) என அழைக்கப் படுகின்றது.  
- அலோர் மலை (*Alor Malai*)
- அலோர் மேரா (*Alor Merah*)
- அனாக் புக்கிட் (*Anak Bukit*)
- புக்கிட் பினாங் (*Bukit Pinang*)
- டெர்கா (*Derga*)
- குனோங் (*Gunong*)
- ஊத்தான் கம்போங் (*Hutan Kampung*)
- காங்கோங் (*Kangkong*)
- கோத்தா ஸ்டார் (*Kota Setar*)
- கோலா கெடா (*Kuala Kedah*)
- குபாங் ரோத்தான் (*Kubang Rotan*)
- லங்கார் (*Langgar*)
- லெங்குவாசு (*Lengkuas*)
- லெப்பை (*Lepai*)
- லிம்போங் (*Limbong*)
- மெர்கோங் (*Mergong*)
- பாடாங் ஆங் (*Padang Hang*)
- பாடாங் லாலாங் (*Padang Lalang*)
- பெங்காலான் குண்டோர் (*Pengkalan Kundor*)
- பும்போங் (*Pumpong*)
- சாலா கெச்சில் (*Sala Kechil*)
- சுங்கை பாரு (*Sungai Baharu*)
- தாஜார் (*Tajar*)
- தெபெங்காவ் (*Tebengau*)
- தெலாகா மாஸ் (*Telaga Mas*)
- தெலோக் செங்கை (*Telok Chengai*)
- தெலோக் கெச்சாய் (*Telok Kechai*)
- தித்தி காஜா (*Titi Gajah*)